Title: ประกาศสำนักนายกรัฐมนตรี เรื่อง กำหนดให้การเวนคืนอสังหาริมทรัพย์ในท้องที่ตำบลหน้าสตน ตำบลหัวไทร ตำบลทรายขาว และตำบลแหลม อำเภอหัวไทย จังหวัดนครศรีธรรมราช เป็นกรณีที่มีความจำเป็นโดยเร่งด่วน

ประกาศสำนักนายกรัฐมนตรี

ประกาศสำนักนายกรัฐมนตรี
เรื่อง
กำหนดให้การเวนคืนอสังหาริมทรัพย์ในท้องที่ตำบลท่าพญา
และตำบลขนาบนาก
อำเภอปากพนัง จังหวัดนครศรีธรรมราช
เป็นกรณีที่มีความจำเป็นโดยเร่งด่วน[๑]

ตามที่ได้ประกาศใช้บังคับพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลท่าพญา
และตำบลขนาบนาก อำเภอปากพนัง จังหวัดนครศรีธรรมราชพ.ศ. ๒๕๔๑
เพื่อก่อสร้างคลองระบายน้ำสายบ้านหน้าโกฐ และอาคารประกอบ
ตามโครงการพัฒนาและฟื้นฟูที่ภาคใต้ที่ประสบอุทกภัยอันเนื่องมาจากพระราชดำริแล้ว 
นั้นอธิบดีการชลประทานผู้เป็นเจ้าหน้าที่เวนคืนตามพระราชกฤษฎีกาดังกล่าวได้พิจารณาแล้วเห็นว่า
การก่อสร้างคลองระบายน้ำและอาคารประกอบดังกล่าวเป็นกรณีที่มีความจำเป็นโดยเร่งด่วน
เพื่อประโยชน์ในการเก็บกักน้ำจืดไว้สำหรับใช้ในการเกษตร
การป้องกันน้ำเค็มรุกเข้าเขตน้ำจืด และการบรรเทาอุทกภัย
ซึ่งหากการเวนคืนเนิ่นช้าไปจะเป็นอุปสรรคอย่างมากแก่การพัฒนาเศรษฐกิจและสังคมดังนั้น

อาศัยอำนาจตามความในมาตรา ๑๑ วรรคหนึ่ง แห่งพระราชบัญญัติการชลประทาน
พุทธศักราช ๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง(ฉบับที่ ๕)
พ.ศ. ๒๕๓๐ ประกอบกับมาตรา ๑๓ วรรคหนึ่ง แห่งพระราชบัญญัติว่าด้วยการเวนคืนอสังหาริมทรัพย์
พ.ศ. ๒๕๓๐ คณะรัฐมนตรีโดยมติเมื่อวันที่ ๒๐ เมษายน พ.ศ. ๒๕๔๒
จึงกำหนดให้การเวนคืนอสังหาริมทรัพย์ในท้องที่ตำบลท่าพญา และตำบลขนาบนาก
อำเภอปากพนังจังหวัดนครศรีธรรมราช
ตามพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลท่าพญา
และตำบลขนาบนาก อำเภอปากพนัง จังหวัดนครศรีธรรมราช พ.ศ. ๒๕๔๑ เป็นกรณีที่มีความจำเป็นโดยเร่งด่วน
เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีอำนาจเข้าครอบครองหรือใช้อสังหาริมทรัพย์นั้นตามพระราชบัญญัติว่าด้วยการเวนคืนอสังหาริมทรัพย์
พ.ศ. ๒๕๓๐ ได้

ประกาศ ณ วันที่ ๑๐
มิถุนายน พ.ศ. ๒๕๔๒
ชวน  หลีกภัย
นายกรัฐมนตรี

วิมล/ปรับปรุง
๒๗ ตุลาคม ๒๕๕๗

[๑] ราชกิจจานุเบกษา
เล่ม ๑๑๖/ตอนที่ ๕๓ ง/หน้า ๑๕/๖ กรกฎาคม ๒๕๔๒